Af - smeÞann 1. júlí 2014 Síðast uppfært 1. júlí 2014 Viðhorf „ Ég hef minni áhyggjur af landsbyggðinni en því að 12.000 börn á Íslandi búi eða eigi á hættu að búa við fátækt , eins og fram kom í skýrslu sem birt var í apríl . Þessar áhyggjur dvína ekki þegar hugsað er til þess að landsbyggðin á öflugan her þingmanna sem heldur hag hennar á lofti . Börnin hafa hins vegar ekki atkvæðisrétt . – Kannski er rétt að rifja upp að 7.000 manns búa á Vestfjörðum , “ skrifar Valgerður Bjarnadóttir , alþingismaður Samfylkingarinnar í Fréttablaðið . Hún gerir forgangsröðun að umfjöllunarnefni , þar sem hún finnur einkum að ætlun núverandi ríkisstjórnar , ekki síst forsætisráðherra , að berjast gegn byggðaþróun . Hún spyr hvort rétt sé að forsætisráðherrann hafi sagt í hátíðarræðu sinni 17. júní að framfarirnar sem orðið hafa í landinu á undanförnum áratugum hafi ekki nýst landinu öllu ? „ Er það mælikvarði á hvernig framfarirnar hafa nýst að nú býr hlutfallslega færra fólk í hinum dreifðari byggðum en gerði við lýðveldistökuna ? “ „ Ég held að svarið við báðum spurningunum sé nei . Það kom reyndar fram í máli ráðherrans að það er ekki séríslenskt fyrirbrigði að fólk flytjist í þéttbýli . Úr sveitum í þorp eða bæi og frá þorpum og bæjum á stærri þéttbýlissvæði . “ Valgerður spyr hvort það sé sérstakt hlutverk stjórnmálanna að sporna við byggðaþróuninni ? „ Svarið við því er líka nei . Auðvitað er það hlutverk stjórnmálanna að stuðla að því að fólk hafi það sem best og geti lifað sem auðugustu lífi hvar sem það kýs að búa . En það er ekki hlutverk stjórnmálanna að berjast gegn þróuninni . “ Í lok greinar sinnar skrifar Valgerður : „ Með fjárlögum samþykkti Alþingi að barnabætur yrðu 10,2 milljarðar á árinu . Reglur um úthlutun gefa tilefni til að ætla að afgangur verði og að tugir milljóna renni aftur í ríkissjóð . Eitt af síðustu verkum þingsins var að fella tillögu sem hefði tryggt að öll fjárhæðin rynni til barnafjölskyldna . Nú hyggst ríksstjórnin eyða umtalsverðum fjármunum í hreppaflutninga frá Hafnarfirði til Akureyrar . – Stundum skilur kona ekki forgangsröðunina . “